
Nyilvános ülésen tárgyalandó!

Napirend száma: 

Képviselő-testület
2026. március 5-i rendes ülésére

Tisztelt Képviselő-testület!

Tárgy: A Zuglói Cserepes Kulturális Non-profit Korlátolt Felelősségű Társaság 2026. évi szolgáltatási tervének jóváhagyása


I. Előzmények

A Zuglói Cserepes Kulturális Non-profit Korlátolt Felelősségű Társaság (a továbbiakban: Zuglói Cserepes Non-profit Kft.) ügyvezetője 2026. február 2. napján eljuttatta a Budapest Főváros XIV. Kerület Zuglói Polgármesteri Hivatal Humánszolgáltatási Főosztály Intézményfelügyeleti Osztályára a Zuglói Cserepes Non-profit Kft. 2026. évi szolgáltatási tervét (2. melléklet).

A Zuglói Cserepes Non-profit Kft. a szolgáltatási terv megküldésével jogszabályi kötelezettségének tett eleget, mert a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet (a továbbiakban: EMMI rendelet) 3. § (1) bekezdése alapján a feladatellátó (jelen esetben a Zuglói Cserepes Non-profit Kft.) az általa nyújtott közművelődési alapszolgáltatás megszervezéséhez éves szolgáltatási tervet készít a tárgyév március 1-jéig.

Az EMMI rendelet 3. § (5) bekezdése szerint a feladatellátó az éves szolgáltatási tervet a feladatellátás helyén, továbbá a közművelődési intézményben vagy a közösségi színtérben, illetve a helyben szokásos módon közzéteszi legkésőbb a fenntartói jóváhagyást követő 15 napon belül. 

A Zuglói Cserepes Non-profit Kft. által előkészített, Budapest Főváros XIV. Kerület Zugló Önkormányzatának (a továbbiakban: Önkormányzat) képviselő-testülete részére jóváhagyásra beterjesztett szolgáltatási terv a Zuglói Cserepes Non-profit Kft. és az Önkormányzat között megkötendő közművelődési megállapodás mellékletét képezné. 

II. Vélemények

Jogszabályi háttér: 

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet fentiekben hivatkozott rendelkezései.
A szolgáltatási tervben szereplő tevékenységek fedezete a Zuglói Cserepes Non-profit Kft. 2026. évi költségvetésében biztosított.

Humánszolgáltatási Főosztály véleménye: Javasoljuk a Tisztelt Képviselő-testület részére a szolgáltatási terv elfogadását.

A Gazdasági Főosztály véleménye: észrevételt nem tesz.

A Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz.

III. Bizottsági vélemények

Az előterjesztést a Népjóléti Bizottság tárgyalja.


IV. Döntési javaslat

Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1. mellékletét képező határozati javaslatot.

A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint az 50. §-a alapján egyszerű többség szükséges.


Budapest, 2026. 02. 02.


	Háhn-Zágon Zsuzsanna
alpolgármester




Mellékletek:
1. melléklet: határozati javaslat
2. melléklet: szolgáltatási terv


1. melléklet a 123-63/2026 előterjesztéshez


Határozati javaslat

    Budapest Főváros XIV. Kerület Zugló Önkormányzata Képviselő-testülete
..../2026. (III.5.) önkormányzati határozata
a Zuglói Cserepes Kulturális Non-profit Korlátolt Felelősségű Társaság 2026. évi szolgáltatási tervének jóváhagyásáról 

Budapest Főváros XIV. Kerület Zugló Önkormányzata Képviselő-testülete úgy dönt, hogy a Zuglói Cserepes Kulturális Non-profit Korlátolt Felelősségű Társaság 2026. évi szolgáltatási tervét jóváhagyja a 2. melléklet szerinti tartalommal.

Határidő: 2026. március 5. (döntésről szóló értesítés megküldésére)
Felelős:	Alpolgármester (Humánszolgáltatási Főosztály vezetője által)

